Publication: Magyar Közlöny
Issue: MK-2004-202 (Year: 2004, Number: 202)
Era: 2004-2010
Section: sporttevékenységrõl szóló 16/2004. (V. 18.) OM–GYISM együttes rendelet 3. §-ában
Paragraph Index: 1759

a) Bejáró gyermekek, tanulók ellátása aa) Óvodába, általános iskolába bejáró gyermekek, tanulók ellátása FAJLAGOS ÖSSZEG: 25 000 forint/gyermek, tanuló A kiegészítõ hozzájárulást igényelheti az óvodát, általános iskolát fenntartó önkormányzat a lakott külterületérõl és a közigazgatási területén kívülrõl óvodába, illetve az általános iskola 1–8. évfolyamára, a hat évfolyamos gimnázium 7–8. évfolyamára, a nyolc évfolyamos gimnázium 5–8. évfolyamára bejáró, nappali rendszerû iskolai oktatásban részt vevõ tanulók ellátásához. Bejáró az a gyermek, tanuló, aki nem a lakóhelye, ennek hiányában nem a tartózkodási helye szerinti székhelyû óvodába, illetve az általános iskola 1–8. évfolyamára, a hat évfolyamos gimnázium 7–8. évfolyamára, a nyolc évfolyamos gimnázium 5–8. évfolyamára jár. Bejárónak tekintendõ az a gyermek, tanuló is, akit az intézményt fenntartó lakott külterületrõl szervezett formában szállít az intézménybe. A kollégiumi elhelyezésben részesülõk esetén, a kollégium székhelyén nevelésben, oktatásban résztvevõk után, továbbá a fõváros közigazgatási területén lakók után, ha fõvárosi székhelyû óvodát, iskolát vesznek igénybe, a hozzájárulás nem igényelhetõ. ab) Gimnáziumba, szakközépiskolába, szakiskolába bejáró tanulók támogatása FAJLAGOS ÖSSZEG: 15 000 forint/gyermek, tanuló A kiegészítõ hozzájárulást a fenntartó helyi önkormányzat a nem a lakóhelye, ennek hiányában nem a tartózkodási helye szerinti gimnázium, a szakközépiskola 9–13. évfolyamára, illetve a szakiskola 9–10. évfolyamára, valamint a szakképzési évfolyamokra bejáró nappali rendszerû iskolai oktatásban részt vevõ tanulók után – beleértve az elõbbi intézményekben gyógypedagógiai nevelésben, oktatásban részesülõket is – a következõk szerint veheti igénybe: – a megyei fenntartásban lévõ intézménybe más megye közigazgatási területérõl bejáró tanuló után, – a fõvárosi önkormányzat és a fõvárosi kerületi önkormányzatok fenntartásában lévõ intézménybe a fõváros közigazgatási területén kívüli település(ek)rõl bejáró tanuló után, – a települési önkormányzatok fenntartásában lévõ intézménybe más település(ek) közigazgatási területérõl bejáró tanuló után. A kollégiumi (externátusi) elhelyezésben részesülõk esetén, a kollégium székhelyén nevelésben, oktatásban résztvevõk után a hozzájárulás nem igényelhetõ.

Source: https://magyarkozlony.hu/hivatalos-lapok/d93b469226d6b0668c78e9d36e24ec16bd06b2f7/dokumentumok/23ad85ae03b68995e0c35f4161fadd5d3aa38bcd/letoltes